OXFORDSHIRE ENGLESKA
-Spremna, Geraldine? -Uplašimo tatu.
Imamo najboljeg vozača.
Tko je najbolji vozač?
-Tata. -Točno.
LJETNA STANKA
Meni je ljetna stanka prilika da se opustim,
da se udaljim od pritisaka Formule 1,
da provodim vrijeme s djecom, sa svojom suprugom.
Mogu ponovno biti tata.
Mrzim kampirati.
Dragi.
O, hvala. To će pomoći!
Je li dovoljno napuhan?
Nije dovoljno tvrd.
-Dobro. -Uglavnom, živjeli.
-Živjeli. -Da.
-Sretan nam odmor! -Sretan odmor!
Kakva su sad pravila? Ne smiješ slati mailove?
Ne. Rad je zabranjen.
Svi moraju na dvotjednu stanku.
Bolidi su u tvornici pod plahtom, kao trkaći konj.
Misliš li da netko ipak radi?
Da.
Ma nemoj! Tko?
Rekli su Lewisu: „Radit ćemo tijekom ljetne stanke
i poboljšati bolid.” To nije dopušteno.
Ali Mercedes te ne zabrinjava.
Ove godine ne.
Znaš li ljute li se Alpineovci zaista na Oscara?
Oscara Piastrija?
Što je rekao?
„Čini se da je, bez mojeg dopuštenja,
Alpine F1 danas popodne objavio medijima
da ću nagodinu voziti za Alpine.
To nije istina. Nisam potpisao ugovor s Alpineom za 2023.
Neću nagodinu voziti za Alpine.”
Jasno i glasno.
A za koga će voziti?
-Sigurno zna kamo ide. -Sigurno je dobio mjesto.
Ne bi to inače učinio.
GOURDON FRANCUSKA
-Bolje od ovoga ne može. -Da.
Predivno.
Ove ljetne stanke Oscar Piastri najtraženija je roba u gradu.
Rijetki vozači u paddocku imaju takav pedigre.
Svi ga hvale.
Bio je sjajan u F3 i F2.
Prve je godine pobijedio u prvenstvu. Odlično vozi.
Poznajem Oscara.
Vrlo je brz i zaslužuje mjesto u Formuli 1.
Ozbiljno vjerujem da je Oscar potencijalni svjetski prvak.
Evo ga.
-Čaj, stari? -Može.
Kako se sad osjećaš?
Ponajprije uzbuđeno.
Malo ljudi na svijetu
može reći da će voziti u Formuli 1.
Ali nipošto ne podcjenjujem činjenicu
da je ovo tek početak dugog putovanja.
Sve što sam radio u posljednjih 12 godina
vodilo je prema ovome, i dalje.
-Bravo, stari. -Živjeli!
SJEDIŠTE MCLARENA WOKING
Šuška li se po društvenim mrežama?
Jutros nisam ništa vidjela.
Nema glasina o tome što se danas sprema.
To je dobro.
Izjavu ćemo dati u 15 h,
a video izlazi u 14.55.
Dobro, super.
Pozdrav svima.
Imam jednu novost.
Nije sjajna.
Pomalo je tužna, ali najbolje da je od mene čujete.
Ovo mi je zadnja godina u McLarenu.
Obje strane puno su se trudile,
ali nije ispalo kako smo željeli.
Pa je to to.
Još nisam siguran što me čeka u budućnosti.
Još nisam siguran, ali vidjet ćemo.
Dobro došao natrag.
Vratio sam se
i sada vozim za McLaren.
VOZAČ, MCLAREN, 2023.
FORMULA 1 ŽIVOT U ŠESTOJ BRZINI
DOBRI MOMCI ZAVRŠE POSLJEDNJI
OXFORD ENGLESKA
Dođi, Medo.
U Oscara smo uložili oko četiri milijuna dolara.
Pa smo se šokirali što je potpisao ugovor s McLarenom.
Bilo mi je teško razumjeti
to što nam nije odan.
Nadao sam se da Oscar ima
malo više integriteta.
Sad imamo upražnjeno mjesto.
Vjerujem da je vrlo poželjno.
I moramo ga popuniti.
SPA BELGIJA
Kada ti istječe ugovor s Mercedesom?
Ne možeš ući?
Moramo izaći i ući.
Bit će dobro.
Vidimo se.
Samo mi netko treba reći da je voda dovoljno čista
i ulazim!
Ako ne prođe dobro, možda me ugledate kako plutam.
Sranje.
Možda 2023. neću biti na gridu niti imati ugovor.
Ako je ovo kraj puta,
onda je to… To je…
Da, malo je tužno.
Da.
-Kako si? Dobro? -Sve je u redu.
Grozna vijest, stari.
Jesi li dobro?
-Dobro sam. -Da?
Boli i osjećam to.
Moraš to stoički podnijeti.
Možeš plakati zbog toga, možeš jecati…
Ali tako to ide.
-Žao mi je zbog vijesti. -Da.
Imat ćemo dobrih devet zadnjih utrka.
Točno.
Izdrži ovu godinu i onda kreni ispočetka.
Možda sad pobijedim i onda…
-Bit će sve u redu. -Da.
Hvala. Puno mi to znači.
Hej, buraz.
Odmorio si se?
Bilo je dobro.
Kada si saznao?
Davno?
Ne.
Tijekom stanke.
-Ali razgovarali smo o tome. -Da.
Vi možda danas nećete puno govoriti.
Pozdrav svima. Dobro došli natrag nakon stanke.
Daniele, možemo li početi tobom?
Saznali smo da na kraju sezone napuštaš McLaren.
Kako se osjećaš?
To je… Naravno…
Nismo željeli takav ishod.
Ishod nije… Nisam to želio.
Kao kolektiv jednostavno nismo…
Nije nam išlo.
Bilo je previše vikenda u kojima sam se mučio.
Katkad sumnjam u sebe, frustriran sam, bijesan
i taj vihor različitih emocija
prilično me pogađa.
Kako doživljavaš idućih devet utrka?
Iskreno, uvijek smatram da moram nešto dokazati.
Ja se ne mogu samo vozikati i uživati.
Želim voziti što konkurentnije, što brže.
Nema zabušavanja.
Naravno, malo me to boli.
Ali, iako je to teško prihvatiti,
ako se samo prepustim tuzi i ne saberem se,
ništa se neće promijeniti.
Cijela ta stvar s Danielom i McLarenom…
Nije ugodno biti u toj situaciji.
Ali kad se sve zbroji i oduzme,
ja sam puno toga doživio i proživio u F1
i znam da je to nemilosrdan svijet.
Daniel je već dugo ovdje.
Zna da je iza njega nekoliko loših godina.
Naravno, nisam htio takav ishod,
ali tako je kako je.
Možda odem na godinu dana u Meksiko.
Da.
Nekoliko uputa.
Što se tiče medija,
pitat će te hoćeš li nagodinu biti spreman voditi momčad.
Već jesam.
Znam da se Daniel i momčad rastaju.
Žalosno je raskinuti i razići se.
Osjećaš li nakon svega ovoga sućut prema Danielu?
Ne baš.
Ljudi će me mrziti zbog toga.
Sjajan je on tip, vrlo zabavan,
ali kao i u drugim sferama,
ako ne postižeš dobre rezultate…
Takav je život.
Čestitam na Piastriju.
Plesat ću breakdance…
Vježbao sam moonwalk.
Kako su mogli biti tako samopouzdani?
To treba njih pitati.
Otmare?
Mislim da je Otmar ostao zatečen.
Meni bi bilo neugodno.
Mrzim gubiti
i jako me boli kad gubim.
Oni rade što je za njih najbolje
i razumijem to.
Ali kako kaže veliki Yogi Berra: „Nije gotovo dok nije gotovo.”
JEDAN TJEDAN POSLIJE
ZANDVOORT NIZOZEMSKA
Ruke gore ako ste uzbuđeni!
Izazvao si veliko sranje, zar ne?
-Tko? -Ti.
Ne, Seb je.
Kako si?
Dobro. Što planiraš?
Tko zna?
Indy 500?
To je strašno!
Da, dobro.
Ali bit ćeš ondje, prvi, drugi… To je puno drukčije.
Kužim. Vidjet ćemo.
Da, ali još želim ovo.
I dalje mi se sviđa Formula 1.
Rekao sam ti da ne vjeruješ Zaku.
Hvala, stari. Grazie.
Hej, dečki.
'Jutro.
Formula 1 je tako nemilosrdna jer pobjeda jako puno vrijedi.
Ljudi će za nju sve učiniti.
Hvala lijepa!
To je akvarij s piranjama ili morskim psima.
Ali ne dam se zavarati ni zastrašiti.
U ovom sam sportu 25 godina.
Dobro znam što radim.
Je li Zak tu?
Da, ondje.
Reci.
Što se tiče Oscara,
iako smo ga izgubili, britanski je zakon na našoj strani.
SAMO UZ POZIV
Nije trebao ništa uzeti ako je smatrao da nema ugovor.
Puno je uzeo od nas.
Ako znaš da nemaš ugovor,
a uzmeš sve što ti druga strana daje,
ali zauzvrat ne daš ono što bi trebao,
onda moraš vratiti sav novac.
To je nepošteno bogaćenje.
Već smo izračunali. Ukupna je vrijednost pet milijuna.
S druge strane,
tužite li ga, uništit ćete si reputaciju.
Vrijedi li to pet milijuna?
Ne možeš se tek tako odreći pet milijuna.
Ne moramo se svađati u medijima.
-Nećemo ništa reći. -Ali moglo bi nas zahvatiti.
Ne bih ulazio u detalje ugovora s Oscarom,
ali možda ću mu morati pružiti potporu
pa će njegovi problemi postati moji.
Kužim. I?
Mislim da sam poznat kao ležeran čovjek,
ali ipak sam oštar protivnik.
Ono što vidite izvana
nije nužno ono što se događa unutra.
Činjenica da će McLaren možda morati toliko platiti za Oscara…
To je za Otmara slatka pobjeda.
Alpine želi tužiti Piastrija, što je ludost, jebote!
Zak ima svojih problema. Mora isplatiti Daniela.
I silno je riskirao angažiravši Oscara,
što bi ga financijski moglo skupo stajati
jer će možda morati platiti i Alpineu.
Stjeran je u kut. Mora naći izlaz.
Kad se god nešto ospori i ode na sud,
nikad ne možete pouzdano znati kakav će biti ishod.
Nisam to nimalo očekivao,
ali imam plan.
-Bok. -Zdravo.
Laurent je tu?
-Gore je? -Da.
Mrak.
Znam da trebaju vozača.
Ako nagovorim Alpine da se zamijenimo za vozače,
Daniela za Oscara,
to bi bilo sjajno rješenje.
-Kako si? -A ti?
Dobro. Ti?
Mislim da mogu pomoći.
Razriješimo ovo.
U igri su Hulk, Mick, Gasly.
Da.
A Daniel?
Volio bih da dođe,
ali samo zato što bih volio da ostane u F1.
On je jedna opcija.
Možda mu damo priliku.
Super. Dobro. Vidimo se.
-Vidimo se. -Bok.
-Ja sam ovdje? -Da.
Dobro.
Bi li se vratio u Alpine?
Bih. Još u meni ima žara.
Želim opet pobjeđivati.
Želim se boriti za postolja i pobjede.
U preostalim utrkama davat ću sve od sebe
i pokušati nešto postići.
Pomisao da ću možda nagodinu imati priliku
podsjetiti momčadi da i dalje znam voziti,
da imam potreban žar i sve to,
motivira me da se iskažem.
To mi je prilika da opet stanem na noge
i vratim se drugim putem na vrh.
Je li Daniel zanimljiv?
U igri je, da.
Visoko ti je na listi?
Da, naravno da jest.
Gasly, Ricciardo, Hülkenberg, svi iskusni…
Da, svi iskusni vozači.
Svi oni mogu uskočiti u bolid i odvoziti pristojan krug,
iskreno.
To me zanima.
Ali Daniel je sve uzrujao kad je otišao.
To mu ne ide u prilog.
Problem je u tome što je Daniel vozio za Alpine
dok se još zvao Renault.
Bi li ga primili natrag?
RUJAN 2022.
SIJEČANJ 2019.
Molim velik aplauz za Daniela! Hvala.
Cijelu su momčad podredili njemu.
O čemu sanjaš, Cyril?
To je lako.
O pobjedi s njima dvojicom.
Evo Daniela Ricciarda.
Fantastična akcija!
To se traži!
Daniel Ricciardo prvi put dovodi Renault na postolje.
Kakva vožnja!
Baš kad su se počeli navikavati na postolja,
Daniel je odlučio napustiti Renault.
Vijest je tjedna
to da Daniel Ricciardo prelazi u McLaren.
To nije dugoročni projekt kakav smo planirali.
U Renaultu misle:
„Dali smo ti sve što si tražio, i više.”
Daniel je odlučio napustiti Renault.
Hoće li zbog toga ispaštati?
Potencijalni poslodavci neće to zanemariti.
-Hej, stari. -Kako si, frende?
Rado bismo da nam dođeš.
Hvala. To mi puno znači.
Ali ne odlučujemo mi.
Vidjet ćemo.
-Hvala. -Bit će dobro.
Dobro. Uživajte, dečki.
Imamo poželjno upražnjeno mjesto
i moramo ga popuniti ponajprije nekim tko je brz.
Mora biti i iskusan.
Imamo dobru momčad
i želimo napredovati,
biti još bolji.
Zdravo.
O čemu se šuška? Sve mi recite. Što ima?
-Koja stranica? -To je iz Tračerice.
Ta je privatna?
-Da. -Tračajte poslije.
Ne, imam pametnijeg posla, Fabi, žalim.
Pierre Gasly je brz.
Pobjeđivao je u utrkama.
Bio je na postolju.
Vrlo je iskusan, ali još je mlad.
Teško je reći bismo li se mogli osloniti na njega.
Još se mora dokazati.
Idi!
Idi. Zakasnit ćemo. Kreni!
Ovo ne ide u Život u šestoj brzini! Jasno?
O, ide!
Ukupno deset godina vozim za Red Bull ili AlphaTauri.
Kako sad stvari stoje,
s AlphaTaurijem je nemoguće pobijediti u prvenstvu.
To me itekako frustrira.
Ali mjesto u Alpineu sjajna je prilika.
To želim više od svega.
Ima puno glasina o transferima itd.
Vi imate ugovor za 2023.
Razmišljate li već o prelascima, o dolasku novih vozača?
Naravno, razmišljam o nekim stvarima u budućnosti.
Znam da želim biti pri vrhu, gdje mi je i mjesto.
Pa se moram iskazati, zaista iskazati,
kako bih dobio priliku ući u momčad.
Da, bit će super.
Moram biti nemilosrdan.
NEDJELJA UTRKA
Dobro došli u Zandvoort.
Ovo je Velika nagrada Nizozemske. Uskoro se utrkujemo!
Lando Norris iduće sezone vozit će uz Oscara Piastrija.
Tko zna gdje će Ricciardo završiti?
Budućnost mu je još neizvjesna.
Hoće li se vratiti u Alpine?
Hoće li Pierre Gasly ući u Alpine?
Tko zna što će se dogoditi?
Pierre Gasly odlično je vozio i za Red Bull i za AlphaTauri,
vrlo je sposoban,
ali i Danny Ric dolazi u obzir.
Ima devet pobjeda u utrkama.
Ne možeš zaboraviti brzo voziti.
Ako netko digne Dannyja na noge i pomogne mu da se vrati u formu,
može i dalje vrhunski voziti.
Ljudi pamte samo tvoju zadnju utrku.
Tako je to u F1.
Pokazao sam što mogu u bolidu sredine poretka.
Svaki se dan trudim jer se želim boriti pri vrhu.
Sve što radim, radim za pobjedu.
McLaren i Ricciardo osvajaju Veliku nagradu Italije.
To!
P-1!
Ricciardo se danas iskupio. Pobjeđuje u Monaku!
Daniele Ricciardo, ti si naš junak!
Ovo je moj čas.
Moj jebeni čas.
Pierre Gasly osvaja Veliku nagradu Italije.
Isuse!
Što smo to učinili?!
Svjetla se gase i krećemo!
Idemo, D. R. Da vidimo što možemo protiv ovih.
Može.
Pola sekunde brži od Seba u prošlom krugu.
Ako zadržiš ovaj tempo, bit će dobro.
Pierre Gasly bori se u sredini poretka.
Pierre, situacija je povoljna.
Alonso je 2,2 iza.
Vozač želi konkurentan bolid.
Alpine je trenutačno četvrta najbolja momčad u F1.
Puno toga očekujem za sebe i ovo mi je velika prilika.
Alonso bi te mogao napasti.
Fernando Alonso napada Gaslyja.
Iskre frcaju ispod AlphaTaurija.
Alonso nije dovoljno blizu da bi ga prestigao.
U fazi sam karijere
kad moram zgrabiti svaku priliku
i pokazati da sam sposoban postizati dobre rezultate.
Vidiš kako sam blizu?
Znaš koliko još tempa imamo?
Samo nastavi.
Možeš ti to.
Gasly je trenutačno dvanaesti.
U redu.
Daniele, u boks u ovom krugu.
Znam da se posljednjih 12 mjeseci u bolidu
ne pokazujem u najboljem svjetlu.
Osjećam da se moram dokazati.
Znam da mogu.
Pripazi na Vettela na izlazu.
Trebamo dobar tempo. Drži se Vettela.
Trenutačno je prebrz na pravcima.
Možemo li zadržati ovaj tempo?
Pritiskat ću dalje.
Uništavam stražnje gume.
Alonso jako pritišće.
Prestići će me.
Evo Fernanda.
Prestiže ga.
Na Gaslyja već pritisak vrši Zhou Guanyu,
koji je iza njega u Alfa Romeu.
Obožavam izazove.
To je prilika da zasjam i pokažem svoje vještine
i svoj mentalitet.
Ne odustajem.
Izvijesti me o Ricciardu.
Još smo svuda brži u odnosu na njega.
Ali moramo zadržati brz tempo.
Schumacher 0,5.
Odmah je iza.
Prestigao me.
Pravci me ubijaju.
Držimo se Schumachera.
Sad je iza Magnussen.
U redu.
Bravo, Kev.
Sustigli smo Ricciarda.
Kev, možeš ga prestići.
Iako se taj bolid treba boriti pri vrhu,
Daniel se straga jako muči sa svojim McLarenom.
Koji kurac radiš?
Daniele, samo nastavi.
Još pet krugova.
Puno je bolida ispred mene.
Ovo je vrlo dobra obrana.
Na kojoj smo poziciji?
P-11.
Borimo se sa Strollom za deseto.
Još jedan krug. Ovo je ključno.
Znam da mi je mjesto pri vrhu.
Želim to više od svih.
Moram biti najbolji što mogu i dokazati boljim momčadima
da sam sposoban postići dobar rezultat
ako mi daju brz bolid.
Odlično si vozio danas. P-11.
Stroll je deseti.
Sustizao sam ga.
Ipak, odmah sam iza prvih deset.
Da, dobro si vozio.
Ali, gle, Gasly nije mogao biti bolji od toga.
Kakav dan!
Sretno Oscaru.
Daniele, ciljna zastava.
P-17. Nismo priželjkivali takav rezultat.
Da.
Znam da je u posljednje vrijeme bolno, ali nastavit ćemo.
Da, jako je teško.
Razgovarat ćemo.
Ajme. To je bilo dobro.
Bio je odličan.
Daniel ne želi takav ishod. Ni mi ne želimo takav ishod.
Ali činjenice su takve kakve su.
Tako to ide.
PET TJEDANA POSLIJE
-Daniele! -Daniele!
-Zdravo. -Dobro jutro.
Jeste li odlučili koga ćete angažirati?
Uzet ćemo nekoga tko ima iskustva,
tko je pobijedio, zna pobijediti,
odvozio je više od sto utrka.
Angažirat ćemo
Pierrea Gaslyja.
Dobro došao u Alpine.
Hvala.
-Hvala. -Hvala.
To je jedinstven osjećaj.
Francuz sam, u francuskoj momčadi…
Imam priliku započeti novu pustolovinu
i novo poglavlje karijere.
Obično uvijek pročitam ugovor. Da pročitam?
Zadovoljan sam time kako nam ide kao trkačkoj organizaciji.
Sviđa mi se naša postava u doglednoj budućnosti.
Mislim da će to biti naša prednost.
Htio si tužiti Oscara, zar ne?
To što nam ne dolazi Oscar
nego Pierre Gasly, moglo bi ispasti još bolje.
Nema potrebe za tužbom.
Sretan sam što imamo dvojicu vrhunskih vozača.
Znajući što sada znam
i kad pogledam sve što se dogodilo…
Da sam ja glavni direktor McLarena,
bih bih angažirao Gaslyja.
Žališ li zbog nečega što se dogodilo?
Ne. Ni najmanje ne žalim što sam si osigurao budućnost
i ispunio svoj san.
Nek' se svi jebu!
Moraš svaki vikend rasturati.
U ovom poslu ljudi kratko pamte.
Checo zna da ćemo, ne bude li uspješan,
morati naći drugoga.
Pritisak je jako velik.
Ako im je to preteško, zašto su ovdje?
Dobro došli u vrući Abu Dhabi.
Ferrari je puno griješio.
Puno nas kritiziraju.
Morali smo ih loviti.
Zaslužujemo drugo mjesto.
Bit će borbe!
Prijevod titlova: Vojmir Špoljarić